Rikkanenätti

Rikkanenätti (Rorippa sylvestris) on monivuotinen, keltakukkainen ristikukkaiskasvi.

Ulkonäkö ja koko 
Rikkanenätti kasvaa 20–50 cm korkeaksi. Sen varsi ja lehdet ovat vaaleanvihreät, lehdet pariliuskaiset. Kukat ovat keltaiset, ja niissä on neljä soikeaa terälehteä. Kukkien halkaisija on 8–10 mm. Kasvi leviää etenkin juuren palasista.  Rikkanenätti muistuttaa jonkin verran rantanenättiä (Rorippa palustris).

Elinympäristö 
Rikkanenätti kasvaa muun muassa puistoissa, puutarhoissa, joutomailla ja tienpenkereillä.

Rikkanenättiä pidetään aggressiivisena rikkakasvina, josta on vaikea päästä eroon.

Lähteet

Aiheesta muualla 
 Kasviatlas 2021: Rikkanenätin levinneisyys Suomessa.
 Luontoportti: Rikkanenätti (Rorippa sylvestris)
 Den virtuella floran: Rikkanenätin levinneisyys pohjoisella pallonpuoliskolla.
 ITIS: Rorippa sylvestris 
 United States Department of Agriculture (USDA): Rorippa sylvestris 
 Flora of China: Rorippa sylvestris 

Nenätit
Rikkakasvit